[image: image1.jpg]


จดหมายข่าว
องค์การบริหารส่วนตำบลกาลูปัง  ตำบลกาลูปัง  อำเภอรามัน  จังหวัดยะลา
ฉบับที่  4  ประจำเดือน  เมษายน  พ.ศ. 2558

สวัสดีค่ะ จดหมายข่าวฉบับที่ 4 ประจำเดือน  เมษายน  2558  ฉบับนี้ตรงกับเดือน เมษายน ซึ่งเป็นเดือนที่อากาศค่อนข้างร้อนและมีวันหยุดซึ่งเป็นวันสงกรานต์หลายวัน  ซึ่งเป็นวันพักผ่อนของหลาย ๆ คน ก็ขอให้เที่ยวกันอย่างมีความสุขนะคะ  องค์การบริหารส่วนตำบลกาลูปัง ได้นำกิจกรรมต่าง ๆ ที่องค์การบริหารส่วนตำบลกาลูปัง ได้จัดขึ้น ดังนี้

1. โครงการ โครงการหนูน้อยท่องดลกกว้างสร้างปัญญา ทัศนศึกษาแหล่งเรียนรู้นอกสถานที่ ศูนย์พัฒนาเด็กเล็กบ้านกาลูปัง ประจำปี 2558


องค์การบริหารส่วนตำบลกาลูปัง ได้จัดโครงการนี้ เพื่อส่งเสริมให้เด็กได้ใช้ประสาทสัมผัสทั้งห้าในการสังเกต สำรวจสิ่งต่างๆจากการได้รับประสบการณ์ตรง เปิดโอกาสให้เด็กได้พัฒนาความคิด เกิดการเรียนรู้แลกเปลี่ยนระหว่างกลุ่มเพื่อน ครู ผู้ปกครองโดยได้จัดโครงการนี้ เมื่อวันที่  31  มีนาคม  2558 ณ สวนสัตว์จังหวัดสงขลา และชายหาดสะกอม จังหวัดสงขลา 

 2. โครงการวัฒนธรรมไทย สายใยชุมชน ปี 2558

องค์การบริหารส่วนตำบลกาลูปัง ได้จัดทำโครงการนี้ เพราะเล็งเห็นว่ากาลูปังเป็นตำบลหนึ่งในจำนวน 16 ตำบล ของอำเภอรามัน ที่มีศิลปวัฒนธรรมท้องถิ่นที่สมควรแก่การอนุรักษ์และสืบทอดต่อไป  โดยได้จัดโครงการนี้ เมื่อวันที่ 28  เมษายน  2558 ณ บริเวณที่ทำการองค์การบริหารส่วนตำบลกาลูปัง
3. โครงการจัดกิจกรรมเนื่องในวันผู้สูงอายุและวันครอบครัวแห่งชาติ ประจำปี 2558
องค์การบริหารส่วนตำบลกาลูปัง ได้จัดโครงการนี้โดยได้ตระหนักและเล็งเห็นความสำคัญและคุณค่าของผู้สูงอายุและครอบครัวหันมาดูแลผู้สูงอายุให้มากขึ้น โดยดำเนินกิจกรรมการบรรยายธรรม การให้ความรู้ในเรื่องคุณค่าของผู้สูงอายุ การดูแลผู้สูงอายุ การสร้างสัมพันธ์และความเข้าใจในวัยผู้สูงอายุกับครอบครัว กิจกรรมการตรวจสุขภาพ ฯ โดยได้จัดกิจกรรมนี้เมื่อวันที่ 27  เมษายน 2558 ณ ที่ทำการองค์การบริหารส่วนตำบลกาลูปัง

เกร็ดความรู้: สมุนไพรใกล้ตัว 			


					 กระเจี๊ยบแดง  กลุ่มยาลดไขมันในเลือด


กลีบเลี้ยงของดอก หรือกลีบที่เหลืออยู่ที่ผล 


	 เป็นยาลดไขมันในเส้นเลือด และช่วยลดน้ำหนักด้วย   ลดความดันโลหิตได้โดยไม่มีผลร้ายแต่อย่างใด  น้ำกระเจี๊ยบทำให้ความเหนียวข้นของเลือดลดลง  ช่วยรักษาโรคเส้นโลหิตแข็งเปราะได้ดี   น้ำกระเจี๊ยบยังมีฤทธิ์ขับปัสสาวะ เป็นการช่วยลดความดันอีกทางหนึ่ง .ช่วยย่อยอาหาร เพราะไม่เพิ่มการหลั่งของกรดในกระเพาะ  เพิ่มการหลั่งน้ำดีจากตับ เป็นเครื่องดื่มที่ช่วยให้ร่างกายสดชื่น เพราะมีกรดซีตริคอยู่ด้วย 


ใบ  แก้โรคพยาธิตัวจี๊ด ยากัดเสมหะ แก้ไอ ขับเมือกมันในลำคอ ให้ลงสู่ทวารหนัก 


ดอก  แก้โรคนิ่วในไต แก้โรคนิ่วในกระเพราะปัสสาวะ ขัดเบา ละลายไขมันในเส้นเลือด กัดเสมหะ ขับเมือกในลำไส้ให้ลงสู่ทวารหนัก 


ผล  ลดไขมันในเส้นเลือด แก้กระหายน้ำ รักษาแผลในกระเพาะ 


เมล็ด  บำรุงธาตุ บำรุงกำลัง แก้ดีพิการ ขับปัสสาวะ ลดไขมันในเส้นเลือด 


วิธีและปริมาณที่ใช้ :�          โดยนำเอากลีบเลี้ยง หรือกลีบรองดอกสีม่วงแดง ตากแห้งและบดเป็นผง ใช้ครั้งละ 1 ช้อนชา  (หนัก 3 กรัม) ชงกับน้ำเดือด 1 ถ้วย (250 มิลลิลิตร) ดื่มเฉพาะน้ำสีแดงใส ดื่มวันละ 3 ครั้ง ติดต่อกันทุกวันจนกว่าอาการขัดเบาและอาการอื่นๆ จะหายไป














  ประชาสัมพันธ์  อบต.กาลูปัง


องค์การบริหารส่วนตำบลกาลูปัง เปิดให้บริการประชาชนในวันทำงานปกติในช่วงเที่ยง  12.00 – 13.00  น 


ประชาชนท่านใดที่มีความประสงค์จะมารับบริการก็สามารถมาใช้บริการได้









































